Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2019-024271-2-dur.html
Timestamp: 2019-08-25 16:46:42+00:00
Document Index: 16473154

Matched Legal Cases: ['§18', '§1', '§ 4', '§67', '§15', '§13', '§14', '§13']

OU-TN-OSZP1-2019/024271-2/DUR
MŽP - Tematické oblasti - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2019/024271-2/DUR
podľa §18 ods.3 zákona č. 71/1967 Zb. o správnom konaní v znení neskorších predpisov
Oznámenie o začatí správneho konania vo veci žiadosti EDWIN s.r.o. o výnimku zo zákazu vjazdu vozidlom do PP Súčanka v k.ú. Skalka nad Váhom pri rekonštrukcii elektrického vedenia + upovedomenie občianskych združení + vyžiadanie odborného stanoviska od ŠOP SR + výzva na zaplatenie správneho poplatku + žiadosť o vyvesenie verejnej vyhlášky.
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“) oznamuje, že dňa 18.7. 2019 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a § 4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov, na základe žiadosti spoločnosti EDWIN s.r.o., IČO: 31393331, so sídlom: Ružová dolina 10, 821 09 Bratislava, (ďalej len žiadateľ) zn. 19/JK/074 z 10.7. 2019, doručenej orgánu ochrany prírody 18.7. 2019.
Predmetom konania je žiadosť o povolenie výnimky podľa §67 písm. h) zo zákazu podľa §15 ods.1 písm. a) v znení §13 ods.1 písm. a) a podľa §14 ods.1 písm. a) v znení §13 ods.1 písm. a) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) na vjazd a státie vozidlom v území s tretím a štvrtým stupňom ochrany prírody v Prírodnej pamiatke Súčanka a jej 60 m ochrannom pásme v katastrálnom území Skalka nad Váhom. Žiadosť bola podaná v súvislosti s realizácii stavby „Rekonštrukcia vedenia 1x110kV V8706 (VE Trenčín – ES Nemšová)“. Jedná sa o rekonštrukciu existujúceho elektrického vedenia (výmena základov, 27 stožiarov, vodičov, izolantov, závesov a zemného lana). Uvedené elektrické vedenie križuje Prírodnú pamiatku Súčanka na pozemku KN-E parc. č. 548/2 v k.ú. Skalka nad Váhom.
Účastníci konania môžu nahliadnuť do spisu na Okresnom úrade Trenčín, odbore starostlivosti o životné prostredie, oddelení ochrany prírody a vybraných zložiek životného prostredia kraja, Hviezdoslavova 3, 911 01 Trenčín, v pracovných dňoch, počas úradných hodín (po telefonickom dohovore). Svoje pripomienky alebo námietky môžu podať písomne, alebo ústne do zápisnice.
Orgán ochrany prírody ďalej žiada Štátnu ochranu prírody SR – Správu Chránenej krajinnej oblasti Biele Karpaty o vypracovanie odborného stanoviska k predmetu konania a o jeho doručenie orgánu ochrany prírody v lehote do 4.8. 2019
2) Kópia situačnej mapy
3) Kópia vyjadrenia OÚ-TN-OSZP3-2019/022659-002TKZ z 2.7. 2019,
Správny poplatok je možné uhradiť podľa priloženého platobného predpisu niektorým z nasledujúcich spôsobov: bezhotovostným prevodom na účet v štátnej pokladnici, priloženou poštovou poukážkou, prostredníctvom Slovenskej pošty formou zakúpenia elektronického kolku, uhradením platobnou kartou alebo v hotovosti v automate na správne poplatky alebo do pokladne Okresného úradu Trenčín v pracovných dňoch počas úradných hodín. Správne konanie bude z uvedeného dôvodu prerušené na dobu 15 dní.
Orgán ochrany prírody ďalej žiada Obec Skalka nad Váhom o súčinnosť pri vyvesení tejto verejnej vyhlášky na svojej úradnej tabuli na dobu 15. dní. Po uplynutí uvedenej doby žiada o zaslanie potvrdenia o dátume vyvesenia a dátume zvesenia tejto verejnej vyhlášky na Okresný úrad Trenčín, OSŽP1.
Doručí sa elektronicky:
1) EDWIN s.r.o., Ružová dolina 10, 821 09 Bratislava
3) Obec Skalka nad Váhom, Skala 103, 913 31 Skalka nad Váhom